གཉིས་པ་ཟླ་བཤད་ངོ་སྤྲོད།བཻ་ཌཱུར་དཀར་པོ་ལྟར་ཐོག་མར་ཟླ་བ་དེའི་ཟླ་འཁོར་ས་བདག་གི་ཤོག་ཁྲ་བཀོད།དབུས་སུ་སྐར་རྩིས་ལུགས་ཀྱི་ཁྱིམ་ཟླ་གང་ཡིན་གྱི་ཁྱིམ་དེའི་གཟུགས་རིས་ལུག་གླང་སོགས་ཁྱིམ་བཅུ་གཉིས་པོའི་གཟུགས་བརྙན་རེ་རེ་འགོད།འབྱུང་རྩིས་ལུགས་ཀྱི་ཟླ་བའི་ལོ་རྟགས༼ལོ་བརྙན་བཅུ་གཉིས་པོའི་གཟུགས་རིས་རེ་རེ་འགོད།༽གང་ཡིན་གྱི་གཟུགས་རིས་དང།ཐ་མར་ཟླ་འཁོར་ས་བདག་གི་གནས་སྟངས་འགོད།ཟླ་བཤད་དངོས་ལ།དང་པོར་བོད་ཟླ་གསུམ་པ་ཞེས་པ་ཟླ་བའི་མིང་།དེ་ནས་སྙན་ངག་གི་ལམ་ནས་དྲངས་ཏེ་དུས་ཆེན་སོགས་བསྔགས་འོས་ཀྱི་མཆོད་བརྗོད་ཤོ་ལོ་ཀ་གཅིག་རེ་དང་།དུས་འཁོར་ལུགས་ཀྱི་རྒྱུ་སྐར་རགས་ཞིབ་ཀྱི་ཉ་བ།ཉི་མ་ཁྱིམ་གང་དུ་གནས་པ།དབྱར་དགུན་ཉི་ལྡོགསྐར་མ་རྀ་ཥི།ཕག་ཞགདབུགས་སྒང་སོ་སོར་བཀོད་ནས་ཁུ་བྱུག་དང་བྱ་རྒྱལ་སླེབས་ཉིན།ས་ཞིང་འདེས་ཚད་གསལ་བཤད།ཉིན་ཚད་མཚན་ཚད།ཟླ་བདག་འཇམ་རྩུབ།བུམ་སྟོང་གནས་ཕྱོགས།ཟིན་འཕུང་རྒྱུ་དུས།ཧལ་ཁྱིའི་ཁ་སྟོན་ཕྱོགས།བྱེད་གྲུབ་གཉིས་ཀྱི་ཚེས་ཆད་ལྷགཚེས་གཟའ་ཞིབ་པའི་དར་གུད་གྱོད་ཞུད།དབང་ཕྱུག་བཞེངས་བཞུགས།ཆར་རྩིས་སོགས་རྒྱས་པར་འགོད་དགོས།དེ་ནས་བྱེད་གྲུབ་གཉིས་ཀྱི་གཟའ་ཉིའི་དྷྲུ་ཝ།ཟླ་དགཟླ་འཕྲོ།རིལ་ཆ།ཉ་སྟོང་གཉིས་ཀྱི་སྒྲ་གཅན་རྩ་གདོང་མཇུག་གསུམ་དང་།གནས་མལ་བཅུ་གཉིས་ཀྱི་གཟའ་འགྲེམ།ཉ་སྟོང་གཉིས་ཀྱི་གཟའ་ལྔའི་དལ་མྱུར་དག་པ་རྣམས་འགོད།